Σκληρή ήταν η τοποθέτηση του προέδρου του Ευρωπαϊκού Κοινοβουλίου σε γερμανική τηλεοπτική εκπομπή για το θέμα ενός Grexit. «Έλληνες όπως ο κύριος Βαρουφάκης μου σπάνε τα νεύρα» δήλωσε στην εκπομπή Maybrit Illner στο τηλεοπτικό δίκτυο ZDF.

Σε μία έντονη συζήτηση στη γερμανική τηλεόραση, ο κ. Σουλτς εμφανίστηκε ιδιαίτερα απόλυτος, λέγοντας ότι μία έξοδος από το ευρώ «θα οδηγήσει αυτομάτως σε έξοδο από την ΕΕ».

Μάλιστα, όταν έγινε αναφορά στην επικαιροποιημένη λίστα μεταρρυθμίσεων της ελληνικής κυβέρνησης, ο Μάρτιν Σουλτς είπε: «Είμαι ως εδώ» και τόνισε ότι οι Έλληνες έχουν την ευθύνη να αποδεχθούν τη βοήθεια που τους προσφέρει η Ευρώπη.

Στην ίδια εκπομπή ο πρόεδρος του σλοβακικού κόμματος Ελευθερία και Αλληλεγγύη Ρίτσαρντ Σούλικ είπε: «Οι Έλληνες δεν έχουν καμία πιθανότητα να επιβιώσουν σε μια νομισματική ένωση με χώρες όπως η Γερμανία, η Αυστρία ή η Ολλανδία».

Στο πάνελ της εκπομπής βρισκόταν ο Γιώργος Χονδρός, μέλος του ΣΥΡΙΖΑ